钦定古今图书集成/历象汇编/岁功典/第069卷 > 《遵生八笺》 > 八月修养法
## 钦定古今图书集成/历象汇编/岁功典/第069卷 > 《遵生八笺》 > 八月修养法

仲秋之月，大利平肃，安宁志性，收敛神气，增酸养肝，
毋令极饱，令人壅塞。是月宜祈谢求福。《卦观》，观者，观
也，风在地上，万物兴昌之时也。生气在未，坐卧宜向
西南方，吉。

孙真人《摄养论》曰：“是月心脏气微，肺金用事，宜减苦
增辛，助筋补血，以养心肝脾胃。勿犯邪风，令人生疮，
以作疫痢。十八日乃天人兴福之时，宜斋戒，存想吉
事。”